《偕秋原刺史游香岩寺晚宿李官桥 其一》
清代·黎承忠

理屐趁兴晨，行舆向山路。石磴碍流泉，阴云翳深树。

初历樵径碍，俄转奔崖露。修藤蛇蝮蟠，长松猿猱附。

势诡赏正延，步窘魂已怖。防仆前舁危，贾勇后从赴。

险峭履渐夷，风壑号犹怒。苍翠密竹交，向背列屋错。

烟际遥闻钟，僧庐向何处。

作者简介：黎承忠，字献臣，号喟园，长汀人。有《葵园诗草》。